  Майя Бывальцева Ижкарысь котькуд ёросын сакыр диабетэн висись пиналъёс понна нылпи садъёс кылдозы. Анай-атайёс пиналъёссэс отчы 1-тӥ оштолэзьысен выжтыны быгатозы ни. Со сярысь Удмуртиысь пиналлэн эрикрадъёсызъя ужоскетчи (уполномоченной) Ольга Авдеева «ВКонтакте» мерлыко вотэсысь бамаз ивортӥз. Милям куреммыя Ижкарысь котькуд ёросын пусъемын нылпи садъёс, кудъёсыз сыӵе пиналъёслэн анай-атайёссылы ӵектэмын луозы. Валтӥсез курон – садын эм ужась луыны кулэ. Эмсузэр (эмчи) нылпилэн вирысьтыз сакырез дырыз дыръя мертаны, кулэ ке, «бышкалтыны» быгатоз Ольга Авдеева, Удмуртиысь пиналлэн эрикрадъёсызъя ужоскетчиОзьы ик нылпи садысь визьнодасьёсты сакыр диабетэн висись пиналъёслы эмъюрттэт сётыны дышетон сярысь вераськизы. Со сяна, кулэ эм процедураосты школаосын ортчытон ужпумез но сэрттӥзы-пертчизы. Пинал соосты эм кабинетын лэсьтыны быгатоз, кытчы сое классэн кивалтӥсез лэзёз. Ижкарын ужпум палэнтэмын. Вуоноез вамыш – элькунысь каръёс но ёросъёс, пусйиз Ольга Авдеева. Тодэ вайытом, 2021-тӥ арын Удмуртиын «Демография» йӧскалык ӵектосъя 14 нылпи садъёсты пуктозы.  Тегъёс: Дышетон Ижкар висён нылпиос Удмуртия дӥськут нылпилэнэрикрадъёсызъяужоскетчи  